Държавен вестник, бр. 65, 2025 г., стр. 3

БРОЙ  65	
Д Ъ Р Ж А В Е Н  В Е С Т Н И К 	
СТР.  3  
Заключителни разпоредби
§ 2. В Наказателно-процесуалния кодекс 
(обн., ДВ, бр. 86 от 2005 г.; изм., бр. 46 и 109 
от 2007 г., бр. 69 и 109 от 2008 г., бр. 12, 27, 
32 и 33 от 2009 г., бр. 15, 32 и 101 от 2010 г., 
бр. 13, 33, 60, 61 и 93 от 2011 г.; Решение № 10 
на Конституционния съд от 2011 г. – бр. 93 
от 2011 г.; изм., бр. 19, 20, 25 и 60 от 2012 г., 
бр. 17, 52, 70 и 71 от 2013 г., бр. 21 от 2014 г., 
бр. 14, 24, 41, 42, 60, 74 и 79 от 2015 г., бр. 32, 
39, 62, 81 и 95 от 2016 г., бр. 13, 63 и 101 от 
2017 г., бр. 7 и 44 от 2018 г.; Решение № 14 
на Конституционния съд от 2018 г. – бр. 87 
от 2018 г.; изм. и доп., бр. 96 от 2018 г., бр. 7, 
16 и 83 от 2019 г., бр. 98, 103 и 110 от 2020 г., 
бр. 9, 16 и 20 от 2021 г.; Решение № 7 на 
Конституционния съд от 2021 г. – бр. 41 от 
2021 г.; изм., бр. 80 от 2021 г.; Решение № 13 
на Конституционния съд от 2021 г. – бр. 85 
от 2021 г.; изм., бр. 32 и 62 от 2022 г., бр. 48, 
69, 84 и 86 от 2023 г., бр. 18, 36 и 39 от 2024 г. 
и бр. 61 от 2025 г.) се правят следните изме­
нения и допълнения:
1. Създава се глава девета „а“ с чл. 90а 
и 90б:
„ Г л а в а  д е в е т а  „ а “
УЧАСТИЕ В НАК АЗАТЕЛНОТО ПРО­
ИЗВОДСТВО НА ТРЕТИ ЛИЦА, ЧИЕТО 
ИМУЩЕСТВО ПОДЛЕЖИ НА ОТНЕМАНЕ 
ПРИ УСЛОВИЯТА НА ЧЛ. 53 ОТ НАКА­
ЗАТЕЛНИЯ КОДЕКС
Трети лица, чието имущество подлежи на 
отнемане по чл. 53 от Наказателния кодекс
Чл. 90а. Трети лица по смисъла на тази 
глава са лицата, по отношение на чието 
имущество е направено искане за вземане на 
мерки за обезпечаване или искане за отнема­
не при условията на чл. 53 от Наказателния 
кодекс, с изключение на обвиняемия и за­
интересованото юридическо лице. Те могат 
да участват в наказателното производство 
и чрез повереник.
Права на третите лица, чието имущество 
подлежи на отнемане по чл. 53 от Наказа­
телния кодекс
Чл. 90б. (1) Когато мерките за обезпеча­
ване на отнемането на имущество в полза 
на държавата са насочени към имущество 
на трети лица, след получаване на съобще­
нието за наложената обезпечителна мярка те 
могат да участват в производството относно 
мерките за обезпечаване при условията и по 
реда на Гражданския процесуален кодекс.
(2) В съдебното производство третите 
лица имат следните права: да участват от 
момента, в който е направено искане за 
отнемане на тяхното имущество, да се за­
познават с делото и да правят необходимите 
извлечения; да представят доказателства; да 
правят искания, бележки и възражения и да 
обжалват актовете на съда, които накърняват 
техните права и законни интереси. Третите 
лица упражняват тези права в пределите, 
необходими за защита срещу исканията 
за вземане на мерки за обезпечаване и за 
отнемане на тяхното имущество в полза на 
държавата. Искания, бележки, възражения, 
както и обжалване на актовете, които на­
кърняват техните права и законни интереси, 
могат да бъдат извършвани по електронен 
път, подписани с квалифициран електронен 
подпис.
(3) Третите лица могат да обжалват акто­
вете на съда в частта, с която се накърняват 
техните права и законни интереси, по реда, 
по който подлежи на обжалване постанове­
ният акт.“
2. Член 135 се отменя.
3. В чл. 163:
а) алинея 7 се изменя така:
„(7) Изземването на компютърни информа­
ционни данни се извършва чрез запис върху 
носител, който се съхранява по начин, който 
да го предпазва от физическо или електро­
магнитно въздействие, и се запечатва с бе­
лежка, в която се посочват: делото, органът, 
извършил изземването, мястото, датата, и се 
подписва от лицата чл. 132, ал. 1.“;
б) създава се нова ал. 8:
„(8) Криптоактиви се изземват чрез прех­
върлянето им на адрес на портфейл или 
друга платформа, контролирани от Проку­
ратурата на Република България в досъдеб­
ното производство или от съда в съдебното 
производство.“;
в) досегашната ал. 8 става ал. 9 и в нея 
след думите „ал. 7“ се добавя „и 8“;
г) създава се ал. 10:
„(10) По искане на лицето, от което са 
иззети криптоактиви, прокурорът в досъдеб­
ното производство или съдът в съдебното 
производство могат да разрешат същите да 
бъдат продадени на платформа за търговия 
с криптоактиви за парична сума по ред, оп­
ределен от Министерския съвет. Разходите 
по продажбата са за сметка на лицето, от 
което са иззети криптоактивите, а получе­
ната парична сума се съхранява в търговска 
банка, обслужваща държавния бюджет.“
4. В чл. 234:
а) заглавието се изменя така: „Срок за 
извършване на разследването и за мерките 
за процесуална принуда“;